৮ কোটিতে পেসার নিল দিল্লি! জাদেজার পেল চেন্নাইও

ওয়েব ডেস্ক : আইপিএল-এর মিনি নিলামে (IPL Auction) নজর কাড়ল জম্মু ও কাশ্মীরের পেসার আকিব নবি দার (Auqib Nabi)। তাঁকে ৮.৪০ কোটি টাকায় কিনল দিল্লি ক্যাপিটালস (Delhi Capitals)। এই নিলামে নজড় কেড়েছেন অলরাউন্ডার প্রশান্ত বীরও (Prashant Veer)। তাঁকে মোটা টাকায় কিনে নিল চেন্নাই সুপার কিংস (CSK)।

মূলত, আইপিএলের মিনি নিলামে জম্মু-কাশ্মীরের এই ক্রিকেটারের বেস প্রাইস ছিল ৩০ লক্ষ টাকা। তাঁকে দলে নেওয়ার জন্য দর কষাকষি চলে দিল্লি ক্যাপিটালস ও সানরাইজার্স হায়দরাবাদের মধ্যে। তা পৌঁছয় ৮.৪০ কোটি টাকায়। অবশেষে শেষ হাসি হাসে দিল্লি।

আরও খবর : এই ‘শতদ্রু’র জন্য জেল হতে হতে বেঁচেছিলেন প্রাক্তন ক্রীড়ামন্ত্রী মদন মিত্র!

আকিব দত মরশুমের রঞ্জি ট্রফিতে ভালো পারফর্ম করেছিলেন। নিয়েছিলেন ৪৪টি উইকেট। এই মরশুমের মুম্বই এবং দিল্লির বিরুদ্ধে পাঁচ উইকেট করে নিয়েছিলেন তিনি। রাজস্থানের বিরুদ্ধেও দুই ইনিংসে নিয়েছিলেন ১০ উইকেট। প্রথম শ্রেনীর ক্রিকেটে ৩৬ ম্যাচ খেলে তিনি নিয়েছেন ১২৫টি উইকেট। টি২০ ক্রিকেটে ২৭ ম্যাচে নিয়েছেন ২৮টি উইকেট। ফলে ফলে দিল্লির জন্য আকিব বেশ গুরুত্বপূর্ণই হতে চেলেছে বলেই মনে করছে ক্রিকেট মহল।

অন্যদিকে, উত্তরপ্রদেশের অলরাউন্ডার প্রশান্ত বীরের (Prashant Veer) দর ছিল ৩০ লক্ষ টাকা। তাঁকে নিয়ে লড়াইয়ে নামে চেন্নাই সুপার কিংস ও সানরাইজার্স হায়দরাবদ। শেষে তাঁর দর ওঠে ১৪.২০ কোটি টাকায়। তাঁকে কিনে নেয় চেন্নাই সুপার কিংস (CSK)। বাঁ-হাতি স্পিন-বোলিং অলরাউন্ডার সৈয়দ মুস্তাক আলি ট্রফিতে ভালো পারফর্ম করেছেন। করেছিলেন একটি শতরান। নিয়েছেন ৯টি উইকেট। অন্যদিকে, রবীন্দ্র জাদেজাকে ছেড়ে দিয়েছে চেন্নাই। তার জায়গায় প্রশান্ত বীর গুরুত্বপূর্ণ ভূমিকা পালক করা হতে পারে মনে করা হচ্ছে।